אנדרה הוגו סאס

אנדרה הוגו סאס, (במקור שוורץ<ref>Az engedélyt tartalmazó BM rendelet száma/évszáma: 17465/1901. Forrás: MNL-OL 30805. mikrofilm 983. kép 3. karton. Névváltoztatási kimutatások 1901. év 33. oldal 8. sor</ref> בהונגרית: Szász Endre Hugó; פשט, 25 בינואר 1871 – בודפשט, יוז'פווארוש, 12 באוגוסט 1952)<ref></ref> היה רופא שיניים יהודי-הונגרי, מנתח פה ולסת, יועץ בריאות ראשי, אחיו למחצה של ארתור שוורץ (1855–1917) ושל עורך הדין גוסטב סאסי-שוורץ (1856–1920). בין היתר, סאס היה הרופא האישי של שני ארכידוכסים ובני משפחותיהם.

== ביוגרפיה ==
אנדרה הוגו שוורץ נולד במשפחה יהודית כבנם של ארמין שוורץ (1826–1911) ושל רוזה טרביטש (1904). אביו היה נשיא "האגודה הראשונה לנישואי (שידוכי) עלמות". הוא השלים את לימודי בית הספר התיכון בעיר הולדתו, ולאחר מכן השלים את לימודי הרפואה בפקולטה לרפואה של אוניברסיטת שטרסבורג ואוניברסיטת בודפשט (שמה היום אוניברסיטת אטווש לוראנד). לאחר קבלת התעודה התמחה במכון של פליקס הופה-זיילר ( Felix Hoppe-Seyler) בשטרסבורג. לאחר שחזר הביתה, הפך למתמחה במחלקה לרפואה פנימית מספר 1.<ref>Hivatalos Közlöny, 1895. december 1. (3. évfolyam, 23. szám)</ref> מאוקטובר 1898, הוא מונה כמתמחה במחלקה למיילדות וגינקולוגיה מספר 2.<ref>Hivatalos Közlöny, 1898. november 15. (6. évfolyam, 22. szám)</ref> בשנת 1899 זכה במלגת לימודים, שבזכותה בילה מספר חודשים במכון לפתוהיסטולוגיה של הקולז' דה פראנס בפריז. בבחינות לקצין רפואה שנערכו בבודפשט באוקטובר 1904, השיג הסמכה לקצין רפואה.<ref></ref> במאי 1905 נסע לארצות הברית של אמריקה והמשיך את לימודיו באוניברסיטת שיקגו במשך שנתיים.<ref></ref> בתחילת דרכו עסק בבעיות גינקולוגיות, ואז התעניינותו פנתה לרפואת שיניים ולכירורגיית פה ולסת.

במהלך מלחמת העולם הראשונה, באוקטובר 1915, הועלה לדרגת רופא גדודי.<ref>Rendeleti Közlöny a Magyar Királyi Honvédség számára, 1915. október 16. (42. évfolyam, 107. szám)</ref> במהלך המלחמה שירת בבודפשט ובבתי חולים צבאיים מאחורי כמה חזיתות. ביולי 1928 מונה ל"יועץ בריאות ראשי".<ref>Fogorvosi szemle, 1928. július 1. (21. évfolyam, 7. szám)</ref> במשך יותר משני עשורים, הוא היה רופא החצר של הארכידוכסים יוזף אוגוסט, ארכידוכס אוסטריה ויוזף פרנץ, ארכידוכס אוסטריה ושל בני משפחותיהם.

כשפרש, תרם את ספרי המומחים שלו לספריית מרפאת השיניים של בודפשט.

== עבודותיו ==
* מחקרים על ההתנהגות הכימית של החומר האלסטי של אבי העורקים. (ארכיון רפואי הונגרי, 1894)
* Fibroma molle lymphangiectaticum vulvae . (ארכיון רפואי הונגרי, 1898)
* על ספורות פרמטריות, תוך התייחסות מיוחדת לטופוגרפיה שלהן ולאופן התפשטותן. עם ארנולד ווינטרניץ. (ארכיון רפואי הונגרי, 1898)
* בדיקות ניסוי עם שחלות. עם שאנדור סילי. (שבועון רפואי, 1898, 28)
* על שינויים ברקמה האלסטית של כלי הדם של הרחם . (ארכיון רפואי הונגרי, 1900)
* שחפת וקרצינומה באותו רחם. (ארכיון רפואי הונגרי, 1901)
* על השינויים ההיסטולוגיים של השליה הנגרמים על ידי מותו של העובר. (שבועון רפואי, 1902, 50)
* נתונים לאבחון של סרקומה דמוית אשכול של הרחם . (ארכיון רפואי הונגרי, 1903)

== פרסים והוקרה ==
* מדליית מלחמה של הצלב האדום II. תג קרבי (1917)

== לקריאה נוספת ==
* לקסיקון של התחייה ההונגרית. אד. Géza Szentmiklóssy. בודפשט, 1930
* A magyar legújabb kor lexikona. A magyar feltámadás könyve 1919–1930 (לקסיקון התקופה החדשה ביותר של הונגריה)
* A magyar társadalom lexikonja (לקסיקון חברתי הונגרי)
== הערות שוליים ==

קטגוריה:רופאים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:רופאי שיניים יהודים הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:חיילים יהודים במלחמת העולם הראשונה
קטגוריה:גינקולוגים יהודים
קטגוריה:יהודים בצבא האוסטרו-הונגרי
קטגוריה:בודפשט: אישים
קטגוריה:יהדות בודפשט
קטגוריה:ניצולי השואה
קטגוריה:הונגרים שנולדו ב-1871
קטגוריה:נפטרים ב-1952